LidanRubinov/Halacha-QA huggingface dataset:
שאלה: קולטי דוד שמש ש"התפוצצו" בדירה שכורה: אני משכיר דירה לאחרים דוד השמש התקלקל בגלל נזקי קרה. ידוע לי שבדרך כלל נזקי מזג אויר חלים על המשכיר אך במקרה זה השוכר יכל למנוע את הקילקול על ידי השארת ברז מים חמים מטפטף. על מי חל ת הנזק?
תשובה: כפי שכתבת בעניינים אלו הולכים אחר מנהג המדינה, אם אין התייחסות מפורשת בחוזה השכירות. ואכן, מנהג המדינה בקלקולים שנגרמים לדוד השמש ולקולטים לא מחמת השוכר, (ובכל דבר שהוא יסודי בהגדרת הבית ותיקונו ועשייתו נחשבים כמעשה אומן), שעל המשכיר לשאת בהוצאות התיקון, ולהעמיד לשוכר את דוד השמש כפי שהושכר. (שולחן ערוך חושן משפט סימן שיד). לענין שאלתך לגבי השארת ברז פתוח, לא נראה שאי פתיחת הברז מהווה פשיעה בשמירה על הנכס, לכן אין מקום לחייב את השוכר בתיקון. (גם בקרה האחרונה במציאות לא תמיד הדבר הועיל, ולא תמיד כשלא פתחו ברז הדוד ניזוק. וממילא לא ברור שהוא אכן פתרון לבעיה).  יש מקום לשוב ולשקול את הענין במידה וידוע שנוהגים כך כל תושבי האזור, ורק הוא לא עשה זאת. הרב יהודה אודסר
שאלה: פחדים ודאגות ויסורים: כבר בערך איזה ארבעים יום שיש לי פחדים על מוות וכל מיני, ואני לא ישן טוב בלילות, ויש לי הרבה כאבי ראש, והחיים שלי נהיו עצובים. ברוך השם אני דתי ומתפלל הרבה לבורא עולם שיוציא לי את זה ואני מנסה לעודד את עצמי אבל זה לא עוזר. רציתי לשאול את הרב איך אני יחזור למה שהייתי שהיו לי חיים שמחים והייתי בנאדם שמח?
תשובה: לא סיפרת לי איך התחילו הדאגות. מה היה בתקופה שהתחילו הדאגות. חכמים נתנו עצה בענין דאגות. דאגה בלב איש ישיחנה, כלומר, ידבר עליה. טוב שאתה מתפלל על כך גם זה סוג שיחה. אולם חשוב שתשוחח על כך עם מישהו קרוב אליך או חבר או אדם בוגר שאת הסומך עליו. עוד עצה שנתנו חכמים שהכוונה יסיחנה מדעתו. הדאגות תופסות אותנו כשאנו לא עושים דברים חיוביים וכשיש לנו הרבה שעות מתות. הייתי מציע לך לקחת על עצמך פרויקטים ודברים חדשים שתכנס אליהם. אתה יכול למשל להתחיל להתנדב. תתנדב אצל זקנים או אצל ילדים שמתקשים, תחנוך ילד וכד'. הרבה עשייה בחיים תשכיח ממך את הדאגות.
שאלה: "חילול" שבת על ידי קטן: האם מותר להגיד לקטן בן פחות משלש לכבות אור ששוכחים לכבות לפני שבת, האם התשובה משתנה במצב בו יש אורחים?
תשובה: לא, זה נקרא שמאכיל את הקטן איסור בידיים ואין לעשות זאת. הדין לא משתנה במצב (שהאורחים ישנו בחדר אחר).
שאלה: הפרשת תרומות ומעשרות: שאלתי מתיחסת לגבי שנים רגילות ללא קשר לשמיטה: פעמים רבות כשאני מעשר אינני בטוח כמה זה "יותר מאחד ממאה" ועל מנת להיות בטוח שאני לוקח מספיק, לפעמים יוצא שאני לוקח 20 אחוז. א.האם מותר לי להסתמך ולקחת כמות המבוססת על הערכה ראשונית בלי יותר מדי לחשוש שכמות זו אינה מספיקה? ב. אם יצא שטעיתי בחישוב ולקחתי פחות מדי, האם בדיעבד הפירות מעושרים?
תשובה: א. היותר מאחד ממאה הוא כמות קטנה ביותר (כל שהוא) ועל כן אין כאן כל חשש. ב. המאית שלוקחים היא 1, וכדאי לקחת מעט יותר 1.3  שלא לבוא לידי תקלה, ולומר שרק מאית היא תרומת מעשר (כפי שכתוב בנוסחאות). ועל כן לא הבנתי כיצד אתה מגיע ל- 20  בתרומות. בברכת התורה והארץ הרב יהודה הלוי עמיחי
שאלה: כיסוי ראש בנרות שבת: רציתי לדעת האם כאשר האשה מדליקה נרות היא מחוייבת לשים כיסוי ראש ואם כן למה?
תשובה: אשה מכסה את ראשה לא מדין כיסוי ראש, כמו אצל גבר, אלא בגלל צניעות. ואם היא נמצאת לבד בבית, יכולה להתפלל בלי שום כיסוי.
שאלה: "בחנוני נא בזאת" מעשר כספים: בבקשה הסבר מה אומר המשפט "בחנוני נא בזאת", האם הכוונה גם למעשר כספים? אם אפשר לקבל הסבר מפורט על המשפט.
תשובה: בשולחן ערוך יורה דעה סימן רמ"ז סעיף ד' אומר הרמ"א "והיא מעשרת  כלומר, הצדקה מביאה לעשירות  ואסור לנסות את ד' כי אם בדבר זה שנאמר בחנוני נא בזאת. ויש אומרים דוקא בנתינת מעשר  כלומר, של תבואה  מותר לנסות הקב"ה אבל לא בשאר צדקה". ועיין שם במפרשים שדנים בדבר.
שאלה: תפילה לפני זמן תפילין: אני עובד כמאבטח ולכן יכול להתפלל רק לפני זמן קריאת שמע ותפילין.(5:50 נכון להיום ) 1. האם אני צריך להניח תפילין בתפילה המוקדמת וגם במשך היום? 2.האם צריך לקרוא שוב קריאת שמע וברכותיה (כל אחד מהם), אם כן, מיד שאפשר או שאפשר במשך היום? 3.האם צריך להתעטף שוב בטלית? 4. איזה חלקים בתפילה אפשר לומר לפני עלות השחר?
תשובה: אם אפשר, תברך ברכות השחר ותאמר פסוקי זמרה עד ישתבח עד השעה 5.50 ואז להתעטף בציצית ולהמשיך את התפילה אחרי הזמן הנ"ל.
שאלה: עימות מול רפורמיות לתלמידים חילוניים: בביה"ס החילוני בו אני מלמדת הובאה רביי רפורמית כדי להציג בפניהם "דיעה נוספת". חלק מהתלמידים מאוד אהבו את דבריה וחלק הזדעזעו. התלמידים חשו שאוכל לסדר להם את הדברים כדמות הדתית שהם מכירים. כיצד אוכל להציג את העיוות הגדול בתנועה הרפורמית לאנשים שבכלל אינם שומרים תורה ומצוות? אבקש אם אפשר לענות לתלמידי מהר ככל האפשר כדי להכות בברזל בעודו חם.
תשובה: הרפורמה נוצרה כחקוי לכנסיה הנוצרית הן ברעיונותיה הספיריטואליסטיים שלפיהם אין משמעות למעשים אלא לרעיונות המופשטים בלבד והן בצורת בית הכנסת ואופי התפילה (כגון העוגב). גם היחס לארץ ישראל היה בהתאם הם מחקו את זכר ציון וירושלים מסידור התפילה ומהלב. הרצל רצה לכנס את הקונגרס הראשון הציוני במינכן אולם הם התנגדו והלשינו לשלטונות הגרמניים וכך הועבר הקונרס לבאזל. לאחרונה הם עשו תשובה חלקית והצטרפו להסתדרות הציונית, אולם תרומתם לעליה אפסית. מהרפורמים הראשונים לא נותר זכר. כל צאצאיהם התבוללו. גם היום הם אחד הגורמים לשקיעתה של היהדות בארצות המערב ולהתבוללות שכילתה בשבעים שנה האחרונות כשש מיליון יהודים!
שאלה: תפילה בחדר שבו ישן אדם: האם מותר להתפלל (יחיד, בבית)בחדר שישן בו אדם (באותה שעה): א. כאשר הישן הינו תינוק או ילד? ב. כאשר הישן הינו מבוגר? ג. מהו ילד או בוגר לענין א ו-ב? ד. האם התשובה תשתנה כאשר אין חדר אחר או כשביום קר מאד, זהו החדר המחומם היחיד בבית. ה. בהתאמה, מה התשובה לגבי מנין ומה לגבי בית הכנסת? (גם שם יכול להיות שמישהו נרדם, במיוחד ילד או תינוק)
תשובה: אין שום איסור להתפלל במקום בו ישן אדם אם הוא לבוש או מכוסה.
שאלה: ברכות בתוך הסעודה: 1. בסימן קע"ז לגבי דברים הבאים בתוך הסעודה,כותב המשנ"ב בס"ק ה שעל צנון ובצל צריך לברך בתוך הסעודה, אלא אם כן אוכלם עם בשר,שהוא טפל ללחם. האם דין זה גם בימינו, הרי מאד מצוי בימינו שאנשים אוכלים בתוך הסעודה, בין שאר הירקות, גם בצל וצנון?ואם זה מצוי רק אצלי, האם אצטרך לברך עליהם? 2. יש לנו מקרר נוסף מחוץ לבית,במרפסת. אין שם קורת גג של הבית, אלא סתם פרגולה. האם כשאני באמצע לאכול לחם בבית לבדי, יוצא לשם להביא משהו זה ייחשב הפסק? (אני תימני)
תשובה: 1. אצלנו אוכלים את הירקות הללו, כחלק מהסלט. אדם אוכל סלט עגבניות עם מלפפונים, עם בצל ועם צנון ועוד ירקות. אם בסוף הסעודה מביאים לאדם בננה או תות, דברים כאלה אינם חלק אינטגרלי מהסעודה של האדם, שאוכל עם לחם כדי לשבוע. את זה אוכלים לקינוח סעודה. אבל בזמננו, את הצנון והבצל אוכלים כחלק שנאכל עם הלחם. לדוג', אדם אוכל ארוחת בוקר סלט, גבינה, וביצה. וגם הסלט שהוא אוכל נקרא ש"מלפת את הפת", אבל תות שאדם אוכל בסוף, אוכל בשביל קינוח. ולכן בזמננו לא מברכים על בצל ועל צנון. 2. לפי שיטת יהודי אשכנז, כל יציאה מחוץ לבית, היות וחייב ברכה אחרונה במקומו, זה לא נחשב היסח הדעת. ואין בעיה בזה, אפילו אם אוכל לבד. לפי שיטת חכמי ספרד, ישנה בעיה.
שאלה: חילול שבת במקום עבודה כשר: חברה שלי עבדה בקייטרינג שהוא כשר ובעליו הוא דתי אך הם עשו אירוע ביום שבת בבית הכנסת והמלצרים נסעו בשבת למקום האירוע ובעלי השמחה לא ידעו שהמלצרים היו צריכים לחלל שבת ולנסוע למקום האירוע אלא הם חשבו שהן ישנו באיזור. יש לציין, שהאוכל היה כשר וחומם מלפני השבת. האם אני צריכה לדווח על כך, ולמי צריך לדווח? והאם אני אגרום בשל כך לאיבוד פרנסתו של המעסיק?
תשובה: עצתי להודיע למעסיק שאם ימשיך להשתמש במחללי שבת תיאלצי ליידע את הצבור על כך, את יכולה לעשות זאת גם אנונימית. ברכת השבת תחול עליך.
שאלה: ברכה אחרונה בהיעדר מים אחרונים בנמצא: אם אני מתחיל לאכול ברכבת כריך ואני צריך לברך ברכת המזון, אך אין ברז מים ברכבת פרט לזה שנמצא בשירותים. מה לעשות? לברך בלי מים אחרונים או לחכות שאגיע לעבודה, שם אעשה מים אחרונים ואברך? (כמובן שאני אגיע לעבודה בתוך פחות מ-72 דקות).
תשובה: לענין נטילת ידיים, תיטול ידיים בתוך השירותים, ואל תברך שם, אלא תברך כשאתה יוצא החוצה. ולעניין מים אחרונים, זה לא מעכב, תנקה את הידיים שלך פה ושם.
שאלה: אב גוי בחתונה: מה דינו של אב גוי של חתן יהודי בחתונה, האם הוא רשאי ללוות את בנו לחופה ולהשתתף בה? האם הוא יכול להשתתף ב"שבת חתן"?
תשובה: הוא יכול להשתתף.
שאלה: הפעלת תנור על טיימר: האם מותר לכוון טיימר לתנור לפני כניסת שבת על מנת לאפות בתוכו כך שהתנור יכבה אוטומטית לאחר כניסת שבת?
תשובה: כן. מצד הדין זה מותר, אלא שיש בזה קצת בעיה, שח אמרו שאדם לא יתחיל לבשל משהו ביום שישי ויגמר בשבת מחשש אולי האש תכבה והוא יחתה. אלא אם כן זה לצורך מחר, או שזה דבר שאי אפשר לאכול אותו הערב. ואם כן, אם זה לצורך מחר, פשוט שאפשר. אבל לערב, יש דיעה שזה בעייתי מהסיבה שהוזכרה. אלא שבחשמל אין מה לעשות, ואני חושב שיהיה מותר.
שאלה: הלכות קורבן פסח: האם קורבן פסח חייב בניקור? מה קורה עם קורבן פסח שנשחט ונמצא טריפה, האם המנויים נפטרים מהמצווה בתורת אנוסים?
תשובה: הראב"ד בפשטות כותב שחייב. בסוף הלכות קרבן פסח, הראב"ד הבין בדעת הרמב"ם שמתיר אותו ללא ניקור, וכותב שברור שצריך לנקר, כי חלב אסור. המנויים לא נפטרים מהמצווה. בקרבן פסח המצווה היא על האכילה. צריך לשחוט קרבן חדש.
שאלה: לערבב מרק קר עם מים חמים: לח שנצטנן, אנו פוסקים שמותר לערבו בכלי שני שהיד סולדת בו. ובכלי ראשון, לרמ"א, אם לא נצטנן לגמרי אין בישול אחר בישול. האם מותר לערב מרק קר בשבת במים חמים כלי שני ולהניח על הפלטה?
תשובה: רק דבר לח שרתח והצטנן אולם לא לגמרי אלא נשאר עדיין פושר שם מבושל עליו ומותר לחממו אך דבר שמעולם לא התבשל אלא הפשירו אותו אי אפשר לחממו בשבת.
שאלה: צניעות בגרביים: יש גרביים בצבע רגל שאינם כצבע העור, אז מה יותר עדיף צנוע גרביים בצבע לבן או גרביים בצבע רגל שאינם כצבע העור? האם מותר על פי ההלכה של ספרדים ללכת בגרביים 15 דינר?
תשובה: כל גרביים שאינם ממש כצבע העור נחשבים לצנועים וטובים.
שאלה: מקלחת לאחר כניסת שבת: לפעמים כשאני מתקלחת ומתחילה מאוחר אני גומרת כ-5 או 10 דקות לאחר כניסת השבת, האם זה מותר לפי הלכות הספרדים?
תשובה: אסור להתקלח בשבת ויש בזה הרבה פרטי דינים שאיני יכול כעת לפרט, ולכן תקפידי מאוד להכנס למקלחת וגם לגמור להתקלח לפני כניסת שבת, ובכך תוכלי להכנס לשבת המלכה בקדושה ובטהרה. שבת
שאלה: האם אנו מתאימים?: אני יוצא עם בחורה כמה חודשים כבר. היא אוהבת אותי אך אני לא מרגיש מאושר תמיד כשאני איתה. עם זאת, יש לנו השקפת עולם דומה, בעלי אותם ערכים והשיח בינינו הוא טוב. מבחינה חיצונית יש גם משיכה מסוימת מבחינתי ובכל זאת משהו מפריע לי לאהוב אותה כפי שהייתי רוצה ולהיות מאושר. החשש שלי הוא שיהיה לי קשה למצוא בחורה טובה כמוה אם ניפרד. האם עלי להתחתן עימה למרות שאני לא מרגיש אהבה גדולה, ואף שלפעמים יש לי רגשות שליליים לגבי הזוגיות שלנו, או שמא כדאי לנו להיפרד?
תשובה: לא אוכל להחליט במקומך. עליך להחליט בעצמך אם יש ביכולתך לפתח את הקשר ואת האהבה ביניכם. ולפתח רגשות של אושר איתה. אני רק יכול לאחל לך שתגיע להחלטה הנכונה בעזרת ד'.
שאלה: ת על לימודים: אשתי החלה בלימודים חלקיים של שלושה קורסים במכללה, אך לאחר כחודש וחצי פרשה עקב קשיים. המכללה לא דאגה לרשום אותה אלא אפשרו הלימודים ללא כל דרישה ברורה, ועכשיו באים לבקש מאתנו שנרשם כדי שיוכלו לחייב אותנו בת האם יש חובה להרשם בדיעבד על מנת שיוכלו לחייב אותנו בת האם המצב הוא לא בגדר של זה נהנה וזה לא חסר?
תשובה: באופן פשוט אתם חייבים לשלם על התקופה שבה למדה אשתך במכללה, שכן המוסד עבד בשבילה ולעולם הכלל בהלכה שאין מושג של עבודה בחינם. וכן נפסק ברמ"א בסימן רס"ד "וכן כל אדם שעושה עם חבירו פעולה או טובה, לא יוכל לומר: בחנם עשית עמדי הואיל ולא צויתיך, אלא צריך ליתן לו שכרו" (ר"ן פ' שני דייני גזירות). אומנם אם הוגדר ע"י המוסד שישנה אפשרות לתקופת נסיון בחינם, אתם פטורים מת זאת ועוד, שאם מקובל במוסד שמי שמתחיל ללמוד חייב לשלם דמי לימוד על כל השנה גם אם פורש באמצע, הרי שאתם חייבים בת על כל השנה, שבכגון זה אומרים הכל כמנהג המדינה, וכל המתקשר עם אחר פועל על דעת המנהג. הרב חננאל פאטשינו.
שאלה: תחרות עסקית: אני עובד בחברה למתן שירותים המצויה בתחרות עם חברות דומות בשוק. האם מותר לגייס לקוחות של המתחרים לחברה שלנו על ידי מתן הטבות בתקופה הראשונית? הגיוס נעשה באופן יזום על ידינו. האם מותר לצורך כך להתהלך כאיש תמים במוקד של המתחרים ולנסות לעניין את הלקוחות בחברתנו? אציין ששני הדברים נעשים גם על ידי חברות מתחרות.
תשובה: המשנה בב"מ דף ס' אומרת שלרבי יהודה אסור למוכר לחלק קליות ואגוזים לילדים מפני שמרגילן אצלו וחכמים מתירים ומסבירה הגמ' את דעת חכמים שכשם שאני מחלק אגוזים אתה יכול לחלק פירות, השו"ע פסק בסימן רכ"ח כחכמים ולכן מותר לעשות הטבות ללקוחות כדי שיתרגלו לבוא לקנות אצלו. ומפה נלמד לשאלתך שאין בעיה לעשות הטבות בשביל לשכנע לקוחות לעבור אליך. אבל כל ההיתר הוא רק בדרכים כשרות וראויות על ידי תחרות הוגנת וחוקית אבל להשתמש ברשימת לקוחות של חברה אחרת או ללכת למרכז מכירות של חברה אחרת כדי לזהות לקוחות פוטנציאלים זה שקר ואונאת דברים ויש בזה גם בעיה של יורד לאומנות חברו שחכמים אסרו כמבואר בשלחן ערוך חו"מ סימן קנו'. ויש לזכור שכל מי שנושא ונותן באמונה וביושר הקב"ה עוזר לו בפרנסתו ויש לו סייעתא דשמיא בעסקיו ובכל מעשה ידיו. הרב אריאל איגרא
שאלה: נשים ביהדות: אשמח אם הרב יכול להמליץ לי על ספר (או ספרים) המבאר ומבהיר מדוע יש הרבה הלכות בהן נראה כי האישה מופלית לרעה (כגון בענין אונס). או באופן כללי איך ההלכה מתייחסת אל האשה ולמה.
תשובה: לא זכור לי שם ספר. ידוע לי שהרב צבי יהודה כתב שיחה חשבה בענין. ידוע לי שהרב אבינר כתב ספר על כך וליקט שיחות הנוגעות לענין. לא ברור לי מה כוונתך בהלכה שנוגעת לאונס. דווקא בדין אונס מגינים על האשה. אם האשה רוצה היא זורקת את האונס. ואם היא רוצה הוא מחוייב לדאוג לכל צרכיה ואינו יכול לגרשה כנגד רצונה.
שאלה: ידיעותיו של הנפטר: אבי נפטר לפני כחודש ומאז מנקרות במוחי כמה שאלות. ראשית, הייתי שמח אם הרב היה מסביר לי את העניין של הידיעה של הנפטר במה שהולך בעולם הזה והשפעתו מזה. אני מבין שיש עניין של "ברא מזכה אבא" אבל לא לגמרי. כל מה שאני עושה משפיע על אבא שלי, גם דברים שלא נעשים לעילוי נשמתו (אם בזה שלא אמרתי לעילוי נשמת או שלא התכוונתי)? גם עבירות שלי חלילה פוגעות בו או שב"כוחי" רק להעלות אותו בבחינת "לתיקוני שדרתיך ולא לעיוותי"? מלבד בדברי קודש, יש לאבא שלי ידיעה גם סתם במה שקורה איתנו, כל העניין הזה שאומרים שהוא ישמור עלינו מלמעלה יש לו ביסוס תורני? עוד עניין,אם יש לו ידיעה גם בדברי חול האם עלי להיזהר לא לעשות דברים שהוא לא אהב שאני עושה, בלי קשר לעבירות? לא יודע, סתם דברים בבית שהוא רצה שאעשה אחרת, יש עניין לעשות כמו שרצה שזה עושה לו נחת רוח עכשיו אולי אפילו סתם מצד כיבוד הורים, אם הוא כבר לא כאן בשביל שאכבד אותו?
תשובה: אין לנו שום מושג מה קורה למת עם פטירתו. אנו יודעים רק שהנשמה היא בת אל-מוות ויש לה השגות רוחניות אולם אין לנו מידע מפורט. עצתי לך לא להתעסק בנושא זה אלא במעשים טובים כל מעשה טוב שהבן עושה מוכיח שהחינוך שהאבא נתן הצליח והדבר נזקף לזכותו, זוהי המשמעות של ברא מזכה אבא.
שאלה: מעשה בתחום שבת: ברצוני לספר מעשה שהיה ולברר האם נהגנו כהלכה. בערב שבת נסענו באוניה בחו"ל לאי מסוים נסיעה שאורכה כ-40 דקות, אך כשהגענו קרוב ליעד האוניה נעצרה ונשארנו תקועים בים עד כניסת שבת. בזמן כניסת שבת האוניה הצליחה להמשיך לנסוע וכך הגענו בתחילת בין השמשות לאי. קונסול ישראל וחב"ד, שחיכו לנו, ארגנו לנו גויה שתעביר אותנו במהירות את הגבולות. אך הבעיה שהיינו אמורים לעשות שבת בבית מלון עם חב"ד וכדי להגיע למלון יש לעבור על גשר לאי אחר שאורכו כ- 2 ק"מ. כמו כן, יש אוטובוס של המלון שנוסע מהמקום שהאוניה עוצרת למלון כל 5 דקות, הנהג הוא גוי וכל הנוסעים גויים כך שהוא לא עושה את המלאכה ליהודים, וכן האוטובוס בחינם לכל מי שרוצה כך שלא צריך לשלם. רציתי לשאול, היות ותחום שבת בפחות מ-י"ב מיל הוא דרבנן: (א ) האם היה נכון להקל לנסוע באוטובוס שהגוי הוא זה שמסיע אותך ולא אתה בעצמך הולך מחוץ לתחום, האם זה משנה משהו לענין תחום שבת? לענין הנסיעה עצמה אני מבין שיש בזה רק ענין של מראית עין, ואם כן, בשעת הדחק כמו במקרה שלנו שהיינו צריכים להיות ברחוב עד מוצאי שבת ואולי יש בזה גם בעיה של בטיחות להשאר בחוץ כל הלילה. (ב ) האם זה דומה להלכה של נחל מחוץ לעיר, שכתוב ברמב"ם שאם הוא צמוד לעיר ויש שטח של 4 אמות ישרות ליד הנחל שסופרים אלפיים אמה רק אחרי הנחל? כי הוא משמש את בני העיר. ואולי כאן, גם הגשר משמש את בני העיר כי זה עיר אחת בשני צידי הגשר, ואם כן, אולי אפילו נאמר שהכל עיר אחת, מה שכאן היה פותר את הבעיה ( לענין טלטול היתה איתנו גויה פיליפינית שלנו שלקחה מאיתנו את הכל). כמובן, שהכל שאלה על דיעבד ושעת הדחק.
תשובה: ברגע שירדתם לחוף חל עליכם חיוב תחומין של 2000 אמה מהחוף. אם יש ברציף מבנים ומהם רצף של מבנים שהמרחק ביניהם לא עולה על 70 מטר אפשר למנות את התחום מהמבנה האחרון. איסור תחומין הוא בעצם היציאה מחוץ לתחום גם אם הנהג גוי. הנחל שהבאת הוא נחל יבש צמוד לעיר שניתן לעוברו ברגל ואז מודדים מגדת הנחל השני שממול לעיר. נהוג שלא להשתמש בנהג גוי בשבת גם אם המדובר ברכב גדול שנוסע נוסף לא משפיע על צריכת הדלק והנהג לא עוצר במיוחד עבור ישראל. עם זאת במצב שהייתם בו היה מקום להקל בנסיעה על ידי גוי אם התמלאו כל התנאים הנחוצים אך בעיית התחומין נותרה בעינה. אך גם כאן יש מקום אולי לומר בגלל שעת הדחק הגדולה שהייתם בה שהיה מותר לעבור על איסור תחומין של 2000 אמה שהוא מדרבנן ולהגיע למקום בו ניתן להתמקם אולם לא לצאת מהמקום ההוא כל השבת.
שאלה: תפילין רבינו תם: האם אפשר להתפלל עם תפילין רבינו תם בתפילת מנחה? שמעתי משהו של שימושא רבא אך לא כל כך הבנתי.
תשובה: למי שנוהג להניח תפילין של רבינו תם, אפשר שיניח בבוקר תפילין של רש"י, ובמנחה של רבינו תם.
שאלה: שמיטה ב-ט"ו בשבט: מאחר והשנה שנת שמיטה אין אני נוטע עצים בגינה הפרטית שלי. האם מותר בט"ו בשבט לנטוע עצים, למרות שזו שנת שמיטה, ואם כן, האם זה מוגבל ליום עצמו, כלומר, האם מותר לעשות הכנות כמו עידור האדמה, חפירת בורות, הכנת תשתית לשקיה אוטומטית?
תשובה: אין כל היתר לטעת בשביעית, כולל ביום טו בשבט עצמו, וכמו כן אין היתר לפעולות עידור, חפירת בורות, ותשתית לצורך שתילה. בברכת התורה והארץ הרב יהודה הלוי עמיחי
שאלה: שימוש במים מדוד משולב: יש לנו בוילר (דוד משולב) שהמים בו מתחממים מההסקה וכן מקבלים מים מקולטים שמתחממים באמצעות השמש. אין לנו אפשרות להפריד את הקולטים. כשאנחנו מסיקים את הרדיאטורים מתחממים המים שבדוד, והחום באמצעות ההסקה מגיע בין 40 ל-50 מעלות, אם יש שמש המים בדוד חמים יותר בגלל המים שבאים מהקולטים, האם יהיה במקרה כזה מותר להשתמש בשבת במים מהברז החם?
תשובה: אילו היה דוד שמש בלבד היה מקום להקל לדעת חלק מהפוסקים. אילו היה חום המים מההסקה לא עולה על 40 מעלות היה גם כן אפשר להקל. אולם מאחר והחום מההסקה מגיע עד 50 מעלות, לצערי, אין אפשרות להשתמש במים חמים בשבת.
שאלה: חישוב משכורת לביטוח לאומי: אישתי עובדת כיום בשתי עבודות ומקבלת שני תלושים. את אחת העבודות היא התחילה לעבוד לפני כשלושה חודשים, והמנהל ביקש לצרף למשכורת ת עבור עובד אחר (בחודשיים מתוך השלושה). אישתי לקראת יציאה לחופשת לידה, ולצורך קבלת ת לחופשת לידה יש צורך בהגשת תלושי המשכורות לביטוח לאומי אך נוצר מצב שבו המשכורת שרשומה בשניים מהתלושים גבוהה יותר בגלל אותה תוספת שנתן המנהל עבור עובד אחר. האם יש בזה משום גזל, ואם כן כיצד עלינו לפעול על מנת שלא יהיה גזל?
תשובה: דיווח שקרי לביטוח הלאומי הגורר בעקבות כך ת דמי לידה גבוהים הרי הוא בכלל שקר וגזל, ואסור לבצעו וחייבים להימנע מקבלת הכסף שיבוא בעקבות הרמאות. למעשה, כדאי שאשתך תפנה למעביד לצורך הנפקת תלוש משכורת חדש ותקני. הרב חננאל פאטשינו.
שאלה: אדמת גן בשביעית: אני מסיים לבנות בית חדש ובהסכם עם הקבלן (ערבי) סיכמתי שהוא יביא ויפזר אדמת גן. האם מותר לעשות זאת בשביעית? יש להוסיף שיש חשש שאם לא יעשה זאת כעת הקבלן יתחמק מאחריותו לאחר השביעית וגם אחר כך יהיה קשה לבצע זאת מפני קירות תמך וגדרות.
תשובה: אין להניח אדמת גן שהיא הכנה לזריעה, אולם אפשר להניח אדמה הנצרכת לקירות תמך, מכיוון שמוכח שלא נעשה לצורך גינון. כמו כן אפשר להניח חצץ או ניילון שיוכיחו שאין עומדים כאן לפני שתילה בשביעית. בברכת התורה והארץ הרב יהודה הלוי עמיחי
שאלה: שמן זית ללא השגחה: האם אפשר להשתמש בדיעבד בג ריקן של שמן זית שפועל הביא מבית בד מקומי בחברון ונראה לפי הטעם והריח שאינו מזויף, וגם יש בזה משקע של שמן זית, והפועל בזמנו אמר שהשמן ללא ערבוב חומרים אחרים?
תשובה: לא נראה לי שיש בעיה, בדרך כלל במקמות כאלה השמן נקי. אמרו ששמן שמביאים מספרד יש בו בעיה של עירוב שמנים, למרות שכתוב שמן זית. אך אם זה מחברון, עד כמה שידוע לי שזה שמן טהור. אם אתה רוצה להיות בטוח במאה אחוז, תלך עם זה פעם למעבדה ותבדוק אחת או לתמיד, האם זה שמן זית טהור או שמערבבים בו שמן יותר זול.
שאלה: דוכן ללא הכשר: יש דוכן בשוק מחנה יהודה ללא השגחה שהוא טוען שהוא מביא את הירקות מהשוק הסיטונאי של ירושלים ומסתבר שזה כך, האם אפשר לסמוך על כך שהירקות כשרים?
תשובה: כבר נפסק שבימינו אין לסמוך על חזקת המוכר, ואין בכך דין עד אחד נאמן באיסורים, אלא אם כן יש על כך ביקורת ותעודה מוכחת. בברכת התורה והארץ הרב יהודה הלוי עמיחי
שאלה: האם יש איסור לטפל בבני מיעוטים?: האם יש איסור ליהודי, שמשלוח ידו עבודה סוציאלית, לטפל בבני מיעוטים (מוסלמים, נוצרים, הונדים או דרוזים) בבעיות סוציאליות. ואם כן, כיצד אוכל לקיים את אמונתי מול החוק האוסר ברורות אפליה או אי מתן טיפול על רקע דתי - לאומי? היתכן, כי למען שלמותי עם אמונתי עליי לוותר על מקצוע שלא אוכל להתחייב לקיים אותו כפי שנדרש, כפי שאני מחוייב לקיים את מצוות דתי?
תשובה: יש לנו כלל בהלכה, מפרנסים עניי נוכרים עם עניי עם הארץ, ומרפאים את חוליהם משום דרכי ולכן, היות וזה העבודה שלך, מותר. כמו שלרופא מותר לטפל גם בשאינם יהודיים.
שאלה: שם לבת על שם סבתא שנפטרה: סבתא של אישתי נפטרה לפני פחות משנה ואישתי אמורה ללדת בקרוב בעז"ה. לסבתא קראו רחל ושמה הלועזי היה שלי. חשבנו על שילוב שני השמות או על השם טליה שמשמעותו רחל. האם ישנה משמעות טובה לשם זה או שעדיף להזכיר את השם רחל?
תשובה: השם טליה הוא גם שם טוב ולא חייבים להזכיר את השם רחל.
שאלה: בקבוק חלבי של תינוק בארוחות בשריות: בבקבוק של תינוק שמים בדך כלל גם חלב חם. האם אין בעיה להשתמש בבקבוק שכזה בארוחה שבה אוכל התינוק עוף ובשר, וממילא הבקבוק מתלכלך מאד מהבשר ומהשומן? האם צריך לייחד בקבוק לארוחה בשרית?
תשובה: אכן יש לייחד בקבוק לארוחות בשריות. הרב שמואל הולשטיין
שאלה: דביקות בכלל ישראל: בעולם החסידות ישנה דרישה להידבק בצדיק והדבר מובן לי. אולם מעיון מכתבי הרב קוק מוזכרת הדביקות בכלל ישראל. לא ברור לי מה זה אומר? איך נדבקים בכלל ישראל, האם יש לכך הדרכה מעשית?
תשובה: עיין בספר מסילת ישרים פרק י"ט שם מבאר המסילת ישרים שהדבקות בעם ישראל עיקרה היא עבודת ה' לזכות את ישראל ואת הדור שבו האדם נמצא. הדבקות בעם ישראל היא נוגעת גם ללמוד המידות הבסיסיות של עם ישראל "ביישנים, רחמנים וגומלי חסדים". הדבקות בעם ישראל היא להדבק באנשים שהם עושים עצמם כשיירים לעם ישראל. אלו הצדיקים שאנו נדבקים בהם. הצדיקים האלו מצטיינים לא במידותיהם האישיות אלא בכך שהם מבטלים עצמם וכל עשייתם ומחשבתם כיצד לגאול את עם ישראל. נדבקים בעם ישראל בכך שנותנים אמון בדור ובכל אדם מישראל וכך זוכים להיות בחינת חכם הלומד מכל אדם.
שאלה: סינר ניילון של תינוק שיש בו סרט קשירה מבד: אנו חוגרים לבננו התינוק סינר מניילון כאשר הוא אוכל.בסינר זה סרט הקשירה עשוי בד, ובנוסף יש לסינר מעין "מסגרת" בד, התפורה אליו.האם מותר לשטוף סינר שכזה בשבת או שמא יש כאן איסור מכבס, האם יש הבדל בין אשכנזים לספרדים?
תשובה: אכן אין לשטוף סינר כזה במים משום כיבוס התפירות מסביב וחוט הבד המחובר אליו, היות ואתם מן הסתם רוצים שגם חלקים אלו יהיו נקיים. הרב שמואל הולשטיין
שאלה: הוספת שם: אני נקרא על שם אדם שהלך לעולמו ממחלה בגיל צעיר מאד, בהיותו בן 21 בערך. חוץ ממני היה במשפחתנו עוד מישהו שנקרא על שם אותו אדם וגם הוא מת בגיל צעיר, בהיותו בן 24 (נהרג במלחמה). האם כדאי שאוסיף שם נוסף לשמי, אם כן, לפי מה לבחור את השם הנוסף?
תשובה: אם יש לך חשש, תוסיף. אם אינך חושש, אתה לא חייב להוסיף ("לא קפיד -.לא קפדינן ליה"). תוסיף שם שרומז לחיות, כגון חיים, רפאל.
שאלה: הקול יפה לבשמים : בתפילה נאמר "כשהוא שוחק אומר הדק היטב,היטב הדק מפני שהקול יפה לבשמים". למה התכוון רבי נתן, וכיצד קול יכול להיות יפה (במובן של טוב) לבשמים?
תשובה: כמה הסברים ניתנו לדבר: 1. גלי הקול מועילים לתערובת או להוספת ריח טוב בבשמים. 2. זו קריאה קצבית המסייעת לכתישה אחידה של הסממנים או שמאחר והכמות של הסממנים הייתה גדולה והיו שניים אוחזים בעלי, כדי לכתוש, היו קוראים בקצב כדי לתאם את הפעולה שלהם יחד. 3. על ידי הוצאת הקול לא חדר האבק של כתישת הסממנים לדרכי הנשימה ולפי פירוש זה יש להסביר שהקול יפה לאנשים העושים את הבשמים (בשמים בפתח תחת הבי"ת וקמץ תחת השי"ן). (על פי שטיינזלץ)
שאלה: מעשר כספים לנסיעה לקברות צדיקים: כשהבן שלי, בעזרת ה', ימלאו לו שלוש שנים אני רוצה לעשות נסיעה בלי נדר לקברי צדיקים עם משפחה וחברים עם סעודה, האם אני יכול לשלם את ההוצאות של האוטובוס והאוכל מכספי מעשר?
תשובה: אין לשלם מכספי מעשר לצורך נסיעה לקברי צדיקים.
שאלה: הפסקה לנשיאת כפיים בין הפרקים של קריאת שמע: אני כהן. אם איחרתי לבית הכנסת ואני עומד בין הפרקים של קריאת שמע וברכותיה (או בין סיום הברכות לשמונה עשרה) בשעה שמגיעים לברכת כוהנים, האם אני רשאי לעלות לדוכן ולשאת כפיים, האם זה משנה אם אני הכהן היחיד בבית הכנסת? באותו עניין, אם אני מסיים את קריאת שמע וברכותיה ושליח הציבור עומד בתחילת חזרת התפילה, האם מותר לי או שאני חייב, לא להתחיל את תפילת שמונה עשרה ולהמתין עד שיגיע לברכת כהנים כדי שאוכל לשאת כפיים, שוב, האם התשובה תשתנה אם אני הכהן היחיד בבית הכנסת?
תשובה: אם סיימת "גאל ישראל", אסור להפסיק כלל, אתה אנוס. אבל בין הפרקים, תעלה לדוכן ותברך. בתקופה הקדומה בין הפרקים היה מותר להפסיק לצורך כבוד ואין צריך לומר לצורך יראה, וכאן זה לצורך כבוד. תוכל לצאת מבית הכנסת, ואז לא חל עליך חובה. ואם אתה רוצה להמתין, תמתין בין הפרקים (אחרי "ה' אלוקיכם אמת"), ותברך. או אם אתה יכול להתחיל שמונה עשרה עם הציבור ותגיע לברכת כהנים, ואז תברך. אין זה משנה האם אתה הכהן היחיד בבית הכנסת. אם אתה יחיד ברכת כהנים היא מדרבנן, מדאורייתא ברכת כהנים היא כשיש שני כהנים. אך וודאי שראוי שתעלה לדוכן, שהציבור יזכו בברכת כהנים שחיובה מדרבנן.
שאלה: האם מותר לעסוק בפרוייקט חברתי במקום תפילה?: אני עוסק בפרוייקט חברתי שאמור להזרים כספים לעמותות שמסייעות לנזקקים. אדגיש כי לא מדובר בגמילות חסדים שאני עושה בעצמי אלא בפעילות עקיפה שאמורה לסייע לגמילות חסדים. בזמן האחרון אין לי זמן לעבוד בפרוייקט בגלל מחוייבויות לעבודה ולמשפחה. האם אני רשאי לעבוד על הפרוייקט במקום תפילה, מדי פעם, בבחינת "העוסק במצווה פטור מתפילה"?
תשובה: אינני חושב שמותר לכתחילה להיכנס למצב הזה. אחרת, כל היום יוכל אדם לפטור עצמו מתפילה בגלל כל מיני מצוות שעושה. זה לא עילה מוצדקת.
שאלה: ת על אופניים באוטובוס: אני נוהג לנסוע באוטובוסים עם אופניים מתקפלות. בדרך כלל לא דורשים ממני ת נוסף עבור האופניים אבל לפעמים כן דורשים, ובמקרים אלה אני משלם כרטיס נוסף עבור האופניים. מבירור שערכתי עולה שמדיניות אגד ודן היא שיש לשלם כרטיס נוסף על אופניים אלא שבפועל הם לרוב לא דורשים ממני לקנות כרטיס נוסף. אם הנהג לא גובה ממני את הכרטיס הנוסף, האם אני למעשה גוזל את הסכום הזה מחברת האוטובוסים, האם עליי להתעקש לשלם כרטיס נוסף?
תשובה: בהנחה שאכן החברות מחייבים בת על האופניים, הרי שעליך לידע את נהג האוטובוס על כך משום השבת אבידה. אומנם אם הנהג מתעקש שלא לגבות כסף מסתבר שאתה פטור שכן החברה סומכת על הנהג כנציג שלה. הרב חננאל פאטשינו